Publication: Magyar Közlöny
Issue: MK-2005-136 (Year: 2005, Number: 136)
Era: 2004-2010
Section: Melléklet a 2005. évi CVII. törvényhez
Paragraph Index: 387

2. Az európai alkotmány létrehozásáról szóló szerzõdésben foglalt kötelezettségek ellenére, Románia a csatlakozás idõpontjától számított hét éven keresztül fenntarthatja a csatlakozási szerzõdés aláírása idõpontjában hatályos jogszabályaiban foglalt, a mezõgazdasági földterületnek, erdõnek és erdõs területnek a tagállamok állampolgárai, az Európai Gazdasági Térségrõl szóló megállapodásban (EGT-megállapodás) részes államok állampolgárai, valamint egy másik tagállam vagy az EGT-megállapodás valamely részes államának jogszabályai szerint létrehozott olyan társaságok által történõ megszerzésére vonatkozó szabályait, amelyek Romániában nem letelepedettek, illetve nincsenek ott bejegyezve. Valamely tagállam állampolgára a mezõgazdasági földterület, erdõ és erdõs terület megszerzése vonatkozásában nem részesíthetõ kedvezõtlenebb bánásmódban, mint amilyenben a csatlakozási szerzõdés aláírása napján részesült, illetve nem vonatkozhatnak rá szigorúbb korlátozások, mint a harmadik államok állampolgáraira. Egy másik tagállam azon állampolgárai, akik önálló vállalkozó mezõgazdasági termelõként kívánnak letelepedni Romániában, nem tartoznak a fenti albekezdés rendelkezéseinek hatálya alá, és rájuk nem alkalmazható más eljárás, mint amelyet Románia saját állampolgáraira kell alkalmazni. A csatlakozás idõpontjától számított harmadik évben a fenti átmeneti rendelkezések általános felülvizsgálatára kerül sor. Ennek érdekében a Bizottság jelentést nyújt be a Tanácsnak. A Tanács, a Bizottság javaslata alapján, egyhangúlag az elsõ albekezdésben megjelölt átmeneti idõszak lerövidítésérõl vagy lezárásáról határozhat.

Source: https://magyarkozlony.hu/hivatalos-lapok/a5fbe4758d93e1aa9c7f8835a5c471fb5dd7ff16/dokumentumok/31c82b28d8a028a47a9df63fd6bfc6c390ba05c1/letoltes